பாலூர் து. கண்ணப்பர்

பாலூர் துரைச்சாமி கண்ணப்பர் (Balur D. Kannappar, 1908 திசம்பர் 14 – 1971 மார்ச் 29) என்னும் பாலூர் கண்ணப்ப முதலியார் தமிழ்ப் பேராசிரியர்; எழுத்தாளர்; உரையாசிரியர்.

 பிறப்பு 
கண்ணப்பர், செங்கற்பட்டு மாவட்டத்தில் உள்ள பாலூரில் 1908 திசம்பர் 14 ஆம் நாள் துரைச்சாமி – மாணிக்கம்மாள் இணையருக்கு மகனாகப் பிறந்தார்.இராமசாமிப் புலவர் சு. அ., தமிழ்ப் புலவர் வரிசை – பத்தாம் பகுதி – இருபத்தியொன்பதாம் புத்தகம், திருநெல்வேலி தென்னிந்திய சைவ சிந்தாந்த  நூற்பதிப்புக் கழகம் லிமிடெட் சென்னை, 1973

 கல்வி 
கண்ணப்பர் பள்ளிக் கல்வியைக் கற்ற பின்னர், டி. என். சேசாசலம் என்பவரிடம் ஆங்கிலமும் மே. வீ. வேணுகோபாலனார், கோ. வடிவேலர், சூளை வைத்தியலிங்கனார் ஆகிய தமிழறிஞர்களிடம் தமிழ் இலக்கண, இலக்கியங்களையும் கற்று வித்துவான் பட்டம் பெற்றார். 1956 ஆம் ஆண்டில் கீழ்த்திசை மொழியியல் இளவர் (பி.ஓ.எல்)  பட்டமும்  1964 ஆம் ஆண்டில் கலை முதுவர் (எம். ஏ.) பட்டமும் பெற்றார்.

 குடும்பம் 
கண்ணப்பர், தெய்வானையம்மை என்பவரை மணந்து ஏழு பெண்மக்களைப் பெற்றார்.

 அலுவல் 
தமிழ்க் கல்வியை முடித்த கண்ணப்பர் தமிழாசிரியப் பயிற்சி பெற்று சென்னை புரசைவாக்கத்தில் உள்ள லூதரன் மிசன் உயர்நிலைப் பள்ளியில், 1926 சூன் முதல் 1934 மே வரை, எட்டாண்டுகளும் முத்தியால்பேட்டை உயர்நிலைப் பள்ளியில், 1934 சூன் முதல் 1938 மே வரை,  நான்காண்டுகளும் திருவல்லிக்கேணி கெல்லட் உயர்நிலைப் பள்ளியில், 1938 சூன் முதல் 1952 மே வரை, பதினான்கு ஆண்டுகளும் தமிழாசிரியராகப் பணியாற்றினார்.

பின்னர் சென்னை இராயப்பேட்டையில் அமைந்துள்ள புதுக்கல்லூரியில் 1952 சூன் திங்கள் தமிழ் துணை விரிவுரையாளராகப் பணியேற்றார். 1954ஆம் ஆண்டில் தமிழ் விரிவுரையாளராகவும் 1955ஆம் ஆண்டில் தமிழ்ப் பேராசிரியராகவும் தமிழ்த் துறைத் தலைவராகவும் பதவி உயர்வுபெற்றார்.  பதினாறாண்டுகள் அக்கல்லூரியில் பணியாற்றி 1968 சூன் திங்கள் ஓய்வுபெற்றார்.கண்ணப்ப முதலியார் பாலூர், திருவருட்பா விரிவுரை –ஒன்பதாம் புத்தகம், முன்னுரை, வடார்க்காடு மாவட்ட சமரச சுத்த சன்மார்க்க சத்திய சங்கம் வேலூர்,1968 ,பக்.vi

 பங்கேற்ற அமைப்புகள் 
கண்ணப்பர் பள்ளி, கல்லூரி வளாகங்களுக்கு அப்பாலும் தமிழ்ப் பணியாற்ற விரும்பி சென்னை சைவ சித்தாந்த சமாஜம், சென்னை எழுத்தாளர் சங்கம், செங்கை மாவட்ட எழுத்தாளர் சங்கம் ஆகியவற்றில் உறுப்பினராகி உழைத்தார். சென்னை பல்கலைக்கழக பாடத் திட்டக்குழுவில் இடம்பெற்று பணியாற்றினார்.

 எழுத்துப்பணி 
கண்ணப்பர் தமிழ்மொழியை மாணவர்களுக்கு கற்பிப்பதோடு நின்றுவிடாமல், பின்வரும் நூல்களை எழுதினார்.

வ.எண்ஆண்டுநூல்வகைகுறிப்பு011949 புதுமை கண்ட பேரறிஞர்  பயணநூல்021949  நடு நிலைப் பள்ளி மாணவர் இலக்கண விளக்கம்பாட நூல்03 1951 சங்க கால வள்ளல்கள்வரலாறு   04 1951  குமுத வாசகம் – இரண்டாம் படிவம் – பொதுப்பகுதிபாட நூல்051951குமுத வாசகம் – இரண்டாம் படிவம் – சிறப்புப் பகுதிபாட நூல்06 1951 புதுமுறைப் பூந்தமிழ் இலக்கணம் – 1, 2 படிவங்கள்  071953  அமலநாதன்  புதினம்  081953 தமிழ்ப் புலவர் அறுவர் வரலாறு091954  குமுத வாசகம் – முதலாம் படிவம் – பொதுப்பகுதி பாட நூல்101954  குமுத வாசகம் – மூன்றாம் படிவம் – பொதுப்பகுதி  பாட நூல்111954  கவி பாடிய காவலர் வரலாறு   121954  வையம் போற்றும் வனிதையர்  வரலாறு131955தூது சென்ற தூயர் இலக்கியக் கட்டுரைகள்   141955நீதிபோதனைப் பாடப் புத்தகம் – நான்காம் படிவம்பாட நூல்151955   தொழிலும் புலமையும் கட்டுரைகள்161956 குமுத வாசகம் – முதலாம் படிவம் - சிறப்புப்பகுதிபாட நூல்171956  வள்ளுவர் கண்ட அரசியல்: நாடும் மக்களும் திறனாய்வு181957  தமிழ் இலக்கிய அகராதி அகராதி191957 கிரேக்க நாட்டுப் பழமைப் பண்புகள்கட்டுரைகள்201957  பாண்டிய நாட்டுப் பாடல் பெற்ற சிவஸ்தலங்கள்  இடவரலாறு211958   பொய்யடிமையில்லாத புலவர் யார்?திறனாய்வு 221964  சேக்கிழார் பிள்ளைத் தமிழ் உரைஉரை231965 தமிழ் மந்திர உரைஉரை241966 இலக்கியத் தூதர்கள்கட்டுரைகள் தூது சென்ற தூயர்கள் நூலின் மறுபதிப்பு.  பழைய கட்டுரைகளோடு அன்னம் என்னும் புதிய கட்டுரை சேர்க்கப்பட்டு உள்ளது.25 1966   கட்டுரைக் கொத்து  கட்டுரை261968திருவருட்பா விரிவுரை – திருவருள் முறையீடு (முற்பகுதி) – ஒன்பதாம் புத்தகம்உரை271968திருவருட்பா விரிவுரை – வடிவுடை மாணிக்கமாலை – பதினோராம் புத்தகம்உரை281969திருவருட்பா விரிவுரை – இங்கிதமாலை – பதிரெண்டாம் புத்தகம்உரை291969 தொண்டை நாட்டுப் பாடல் பெற்ற சிவதலங்கள்  இடவரலாறு30   திருக்குறள் அறத்துப்பால் உரை நடை உரை31   மாணவர் திருக்குறள் விளக்கம் உரை32   அதிகமான் வரலாறு33   தமிழர் போர் முறை  கட்டுரை34   கட்டுரைக் கதம்பம்  கட்டுரை35  திருமணம்  36   தமிழ் நூல் வரலாறு  இலக்கிய வரலாறு37   தமிழ்ப் புதையல்  கட்டுரை38   மாணவர் தமிழ்க் கட்டுரை  கட்டுரை39   அறுசுவைக் கட்டுரைகள்  கட்டுரை40   ஜான்சன் வாழ்க்கை வரலாறு  வரலாறு41   கலை வல்லார்  வரலாறு42    பழமை பாராட்டல் கட்டுரை43  நானே படிக்கும் புத்தகம்   44  இன்பக் கதைகள்   45  அன்புக் கதைகள்   46   சிறுவர் கதைக் களஞ்சியம்  47   நகைச் சுவையும் கவிச்சுவையும்   48   கந்தர் சஷ்டிச் சொற்பொழிவுகள்   49  தமிழ்த் தொண்டர்   50  இலக்கிய வாழ்வு   51   சீவகன் வரலாறு   52   மாண்புடைய மங்கையர்   53   சமரச சன்மார்க்க சத்திய சங்க விளக்கம்   54     தொடக்கப் பள்ளி மாணவர் இலக்கண விளக்கம்   55   உயர் நிலைப் பள்ளி மாணவர் இலக்கண விளக்கம்   56    புதுமுறை இலக்கணமும் கட்டுரைகளும்   57    உயர் நிலை வகுப்பு செந்தமிழ்ச் சிலம்பு    58    உயர் நிலை வகுப்பு தமிழ்ப் புதையல்  59     திருவெம்பாவை உரை   60    திரு ஈங்கோய் மலை எழுபது உரை   61   திருவருள் முறையீடு உரை   62    பல்சுவைப் பாமாலை குறிப்புரை  63   இங்கிதமாலை உரை   

 விருதுகள் 
கண்ணப்பர் செய்த தமிழ்த் தொண்டினையும் சைவத் தொண்டினையும் பாராட்டி செந்தமிழ்ச் செல்வர், சைவ சமய சிரோமணி என்னும் பட்டங்கள் வழங்கப்பட்டன.கண்ணப்பர் பாலூர் து., சேக்கிழார் பிள்ளைத் தமிழ் மூலமும் விளக்க உரையும், ஶ்ரீ கந்தப்பெருமான் தேவத்தானம் திருப்போரூர், 1964, தலைப்புப் பக்கம்

 மறைவு 
சென்னைப் பல்கலைக் கழகத்தில் அப்பரடிகள் திருமுறை பற்றிய ஆராய்ச்சிப்பணியில் ஈடுபட்டிருந்த கண்ணப்பர், அப்பணி நிறைவுறும் முன்னரே 1971 மார்ச்சு 29 ஆம் நாள் இயற்கை எய்தினார்.

 மேற்கோள்கள் 

 வெளியிணைப்புகள் 

பகுப்பு:1908 பிறப்புகள்
பகுப்பு:1971 இறப்புகள்
பகுப்பு:தமிழறிஞர்கள்
பகுப்பு:உரையாசிரியர்கள்
பகுப்பு:நாட்டுடைமை நூல்களின் ஆசிரியர்கள்
பகுப்பு:செங்கல்பட்டு மாவட்ட மக்கள்